Diari Oficial de la Generalitat Valenciana


Sumari del DOGV 9414, del 29-08-2022 (2022/7776)

ACORD d'1 d'agost de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Daniel Gonell Ventura.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9414

Data del DOGV
:   29-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7776


Data del document
:   01-08-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'1 d'agost de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Daniel Gonell Ventura. [2022/7776]  
Núm. d'expedient: ABI 332/2020.  
Causant: Daniel Gonell Ventura. DNI: \*\*\*\*479\*\*  
Lloc i data de la defunció: Castelló, 5 de gener de 2020.  
Últim domicili: Borriana (Castelló).  
  
Antecedents de fet  
La Conselleria d'Hisenda i Model Econòmic ha tingut coneixement mitjançant un ofici de l'Agència Tributària Valenciana, de denúncia per José Moreno Heredia, de la defunció de Daniel Gonell Ventura, amb el DNI \*\*\*\*479\*\*, el 5 de gener de 2020 sense haver atorgat testament.  
  
De les actuacions dutes a terme per aquesta direcció general, es va constatar que va estar empadronat a Borriana. Desconeixent-se, en principi, l'existència de persones amb dret a heretar, amb data 15 de gener de 2021 la directora general del Sector Públic i Patrimoni va signar un acord d'incoació del procediment de declaració administrativa d'herència intestada a favor de la Generalitat, que es va publicar en el Diari Oficial de la Generalitat Valenciana d'1 de febrer de 2021, i es va exposar en el tauler d'edictes de l'Ajuntament de Castelló de la Plana del 27 de gener a l'1 de març de 2021, en el de Borriana del 27 de gener al 27 de febrer de 2021 i en el de Vila-real del 27 de gener al 16 de febrer de 2021.  
Investigat el cabal relicte, consten béns dels quals el pare del causant és titular de l'usdefruit i aquest últim de la nua propietat. Acreditada la defunció del pare en 1978, queda extingit l'usdefruit i el causant consolida el ple domini de les finques esmentades.  
Amb data 7 de juliol de 2022, es dona trasllat d'una proposta d'acceptació de l'herència del causant a l'Advocacia General de la Generalitat, i se sol·licita l'informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 21 de juliol de 2022, es rep un informe que en la consideració jurídica tercera posa de manifest que, si bé s'ha seguit la tramitació prevista en l'esmentat Decret 20/2019, el seu article 6.1 estableix que: «El termini màxim per a la resolució del procediment serà d'un any». Tenint en compte que l'acord d'incoació del procediment per a la declaració d'hereua abintestada a favor de la Generalitat es va dictar en data 15 de gener de 2021, ha transcorregut el termini fixat en aquest precepte, per la qual cosa el procediment hauria caducat.   
Amb data 29 de juliol de 2022 la directora general de Sector Públic i Patrimoni dicta resolució de caducitat del procediment.  
No constant l'existència de persones amb dret a heretar, correspon iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que es preveu en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat, l'article 2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'hereus abintestats a favor de la Generalitat respecte d'aquesta herència.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposen els articles 95.3 i 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Iniciar un nou procediment de declaració de la Generalitat com a hereua abintestada de Daniel Gonell Ventura, per no haver-se produït la prescripció.  
  
Segon  
Incorporar els actes i tràmits el contingut dels quals s'hauria mantingut igual si no s'haguera produït la caducitat.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 1 d'agost de 2022.- La directora general del Sector Públic i Patrimoni: Isabel Castelló García.